CELEX: 62015CN0672
Language: da
Date: 2015-12-14 00:00:00
Title: Sag C-672/15: Anmodning om præjudiciel afgørelse indgivet af Tribunal de grande instance de Perpignan (Frankrig) den 14. december 2015 — Procureur de la République mod Noria Distribution SARL

7.3.2016   
            
            
               DA
            
            
               Den Europæiske Unions Tidende
            
            
               C 90/8
            
         Anmodning om præjudiciel afgørelse indgivet af Tribunal de grande instance de Perpignan (Frankrig) den 14. december 2015 — Procureur de la République mod Noria Distribution SARL
   (Sag C-672/15)
   (2016/C 090/11)
   Processprog: fransk
   
      Den forelæggende ret
   
   Tribunal de grande instance de Perpignan
   
      Parter i hovedsagen
   
   
      Sagsøger: Procureur de la République
   
      Sagsøgt: Noria Distribution SARL
   
      Præjudicielle spørgsmål
   
   
               1)
            
            
               Er direktiv 2002/46/EF (1) og de fællesskabsretlige principper vedrørende varernes frie bevægelighed og gensidig anerkendelse til hinder for indførelse af en national [lov]tekst, som bekendtgørelse af 9. maj 2006, der afviser enhver procedure vedrørende gensidig anerkendelse af kosttilskud baseret på vitaminer og mineraler fra en anden medlemsstat, idet den udelukker, at der iværksættes en forenklet procedure for produkter, som lovligt er markedsført i en anden medlemsstat, og som er baseret på næringsstoffer, hvis værdier overskrider de grænseværdier, der er fastsat ved bekendtgørelse af 9. maj 2006?
            
         
               2)
            
            
               Tillader direktiv 2002/46/EF, navnlig direktivets artikel 5, tillige med de principper, der følger af EU-Domstolens retspraksis vedrørende bestemmelserne om varernes frie bevægelighed, at der fastsættes maksimale daglige doser af vitaminer og mineraler, der er proportionale med den anbefalede daglige tilførsel, idet der lægges en værdi til grund svarende til tre gange den anbefalede daglige tilførsel af de næringsstoffer, der indebærer de mindste risici, en værdi svarende til den anbefalede daglige tilførsel af de næringsstoffer, der indebærer en risiko for overskridelse af den sikre maksimumgrænse, samt en lavere værdi end den anbefalede daglige tilførsel, eller sågar nul, for de næringsmidler, der indebærer de største risici?
            
         
               3)
            
            
               Tillader direktiv 2002/46/EF tillige med de principper, der følger af EU-Domstolens retspraksis vedrørende bestemmelserne om varernes frie bevægelighed, at der fastsættes doser alene under hensyn til indenlandske videnskabelige anbefalinger, uanset at konklusionen i nyere, internationale videnskabelige anbefalinger under tilsvarende betingelser er højere doser?
            
         
      (1)  Europa-Parlamentets og Rådets direktiv 2002/46/EF af 10.6.2002 om indbyrdes tilnærmelse af medlemsstaternes lovgivninger om kosttilskud (EFT L 183, s. 51).